projecte-aina/catalan_government_crawling huggingface dataset:
El Parc es troba al bell mig de la zona més densament urbana de Catalunya
A partir d'ara, es restringiran els moviments de terres al Parc Agrari del Baix Llobregat amb la voluntat de preservar l'activitat agrícola.
La modificació ha estat acordada per la Comissió territorial d'urbanisme de l'àmbit metropolità de Barcelona.
El Parc Agrari se situa al delta i a la vall baixa del riu Llobregat, a la comarca del Baix Llobregat, i té una superfície de gairebé 3.500 hectàrees, dedicades bàsicament a l'activitat agrícola, al bell mig de la zona més densament urbana de Catalunya, amb 14 municipis on viuen més de 818.000 persones.
Fins ara s'hi admetien els moviments de terra, sense limitació màxima i sense necessitat que un tècnic se'n fes responsable.
Les normes tampoc establien un mecanisme de control per assegurar l'ús agrícola després de la intervenció ni per garantir que els moviments no afectessin a la xarxa de camins o a les explotacions agrícoles properes.
Abans de concedir la llicència municipal, els promotors hauran de dipositar una fiança.
El dipòsit es retornarà un cop acabada l'actuació, després que un tècnic acrediti que les obres s'han executat d'acord amb el projecte.
Igualment, per retornar la fiança caldrà esperar les primeres pluges per comprovar que el drenatge de les aigües segueix sent correcte i no afecta explotacions properes o a la xarxa de camins.
Abans de concedir la llicència municipal, els promotors hauran de dipositar una fiança
Els percentatges de coneixement s'acosten progressivament als d'abans de la gran onada migratòria (2003-2008)
Es constata una lleugera remuntada de l'ús del català amb amics, veïns i companys de feina
Els coneixements de català entre la població adulta han crescut lleugerament en les quatre habilitats lingüístiques (entendre, parlar, escriure i llegir), tant en nombres absoluts com percentualment des de 2013.
S'acosten, doncs, als d'abans de la gran onada migratòria (2003-2008).
També en creix lleugerament l'ús en nombres absoluts.
Aquestes són les primeres conclusions de l'Enquesta d'usos lingüístics de la població, realitzada per la Direcció General de Política Lingüística l'any 2018 a la població de quinze anys o més.
Més ús, però no en tots els àmbits
Transmissió i aprenentatge del català
La llengua catalana continua creixent en la transmissió lingüística amb 7,5 punts favorables al català.
Els resultats també reflecteixen un alt interès per aprendre'n o millorar-ne els coneixements, especialment entre la població estrangera (61,7 %).
En el 2018, el 83,3 % de la població adulta de l'Aran entén l'aranès, el 73,5 % el sap llegir, el 60 % els sap parlar i el 45,8 % el sap escriure.
Els coneixements d'aranès augmenten des del 2008 sobretot pel que fa l'habilitat de llegir (14 punts) i escriure (11 punts).
L'increment de coneixements d'aranès és molt notable entre la població de 15 a 29 anys de l'Aran, que superen el 70 % en totes les habilitats: el 90,6 % l'entén, el 75,2 % el sap parlar, el 87,4 % el sap llegir i el 72,2 % el sap escriure.
El 76,4% de la població adulta usa el català al llarg d'un dia qualsevol
Cursos de català per a tots els nivells
Es posa en marxa la campanya per sensibilitzar la gent davant de les onades de calor
Es posa en marxa la campanya per sensibilitzar la gent davant de les onades de calor.
A més, es vol incidir en la importància de seguir uns consells elementals per encaixar millor els seus efectes, principalment la població més sensible i fràgil: gent gran, infants, treballadors a l'aire lliure...
A diferència d'altres situacions com passa amb la grip a l'hivern, contra els cops de calor no hi ha vacunes, per aquest motiu és fonamental la prevenció.
Si l'exposició a temperatures molt altes es prolonga, la temperatura del cos pot elevar-se fins a nivells perillosos i es pot patir un cop de calor.
Aquest trastorn, que pot arribar a tenir conseqüències molt greus, requereix atenció mèdica immediata.
Els infants, però també la gent gran o les persones que pateixen malalties cròniques, estan especialment exposats a patir les conseqüències d'una calor excessiva, com ara un cop de calor o deshidratació.
A més, els treballadors que són a l'aire lliure en les hores de més calor o en ambients especialment càlids haurien d'evitar exposar-se a una calor excessiva que els podria acabar comportant una deshidratació o un cop de calor.
Com prevenir els efectes de l'onada de calor: protegeix-te, refresca't i hidrata't
En aquest context s'ha posat en marxa el Pla d'estiu en què el Servei Català de la Salut s'adequa els serveis a l'activitat assistencial prevista durant els mesos d'estiu, sobretot a la costa.
Sobretot als mesos de juliol i d'agost.
Contra els cops de calor no hi ha vacunes, per aquest motiu és fonamental la prevenció
Amb la perspectiva de la revetlla de Sant Pere i els desplaçaments en vehicle associats al cap de setmana i inici de vacances de juliol
Davant la situació de calor extrema i baixa humitat que s'espera el cap de setmana, la Generalitat vol fer una crida a la ciutadania a mantenir la màxima prudència per minimitzar el risc d'incendi.
El Servei Meteorològic de Catalunya ha informat que la situació de l'onada de calor s'agreuja el divendres i iniciarà una lleu remissió dissabte i diumenge.
En aquest sentit, el cos d'Agents Rurals ha insistit que la humitat de la vegetació a la zona afectada per l'incendi de la Ribera d'Ebre, així com a altres zones de Catalunya és molt baixa i facilita la propagació dels focs.
Precaució per la revetlla de Sant Pere
Per tot això, i amb la perspectiva de la revetlla de Sant Pere i els desplaçaments en vehicle associats al cap de setmana i inici de vacances de juliol, Protecció Civil de la Generalitat fa una crida a la col·laboració i compromís de tothom per evitar situacions de risc en l'entorn forestal i, especialment, evitar llençar qualsevol burilla des d'un vehicle, encara que sembli apagada.
Amb una ventada pot revifar i ser l'inici d'un foc forestal.
La Generalitat ha restringit els accessos a la Serra del Montsec i a la serralada del Montsant, als Ports de Tortosa, les Gavarres, Montserrat i Cadiretes a causa de l'increment del risc d'incendi i davant de l'onada de calor.
Prohibicions en la realització de tasques agrícoles
Entre les 11 i les 21 hores es prohibeix, a tot Catalunya, la utilització en les tasques agrícoles de qualsevol tipus de màquina recol·lectora o empacadora de palla de cereal, mentre es mantingui l'activació simultània l'INFOCAT i del PROCICAT.
Onada de calor: llocs frescos i persones vulnerables
Protecció Civil ha demanat als ajuntaments que es prevegin llocs frescos o sales amb aire condicionat en cas que sigui necessari el seu ús i es tingui especial vigilància de les persones majors de 75 anys sense suport familiar o sense recursos; persones amb discapacitats físiques o psíquiques i limitacions de mobilitat; persones que hagin de romandre o fer activitat física a l'aire lliure (incloses les activitats laborals) i persones amb malalties cròniques.
Continua l'onada de calor i cal que les persones vulnerables s'hidratin molt i evitin exposar-se a les altes temperatures
Es reobren els accessos al Montsec, Monsant, els Ports de Tortosa, Montserrat, Gavarres i Cadiretes
Els Bombers de la Generalitat van donar per controlat ahir a la nit l'incendi que des de dimecres passat afecta diverses poblacions de la Ribera d'Ebre.
En total, ha cremat 6.000 hectàrees de vegetació.
Les persones desallotjades per l'incendi, un cop els bombers han donat el foc per controlat, ja poden tornar a casa seva.
I pel que fa a les restriccions d'accés als massissos, ja s'han reobert els accessos a la Serra de Montsec, la Serra de Montsant, els Ports de Tortosa, el Massís de Montserrat, la Serra de les Gavarres i la Serra de Cadiretes.
Protecció Civil de la Generalitat manté en alerta el pla INFOCAT mentre durin les tasques d'extinció d'aquest foc, i també per l'elevat risc d'incendi forestal que hi ha a molts punts del territori.
Les persones desallotjades per l'incendi ja poden tornar a casa seva.
Twitter dels Bombers de la Generalitat
Coneix com evoluciona, com s'actua a cada fase...
Des del 22 fins al 4 de juny es poden presentar les sol·licituds
Des del 22 de maig i fins al 4 de juny les federacions i confederacions d'AMPA (associacions de mares i pares d'alumnes) poden demanar els ajuts per a subvencionar les activitats que han portat a terme durant l'any 2018.
Estan adreçats a cobrir fins un 60% del cost de les activitats amb un import màxim de 12.500 euros per entitat.
Els ajuts són per les organitzacions en què s'agrupen les associacions de mares i pares d'alumnes.
Estan adreçats a les federacions i confederacions d'AMPA
Què són, com s'organitzen, com es creen...
El termini per inscriure't és del 27 al 31 de maig de 2019
Des del 27 fins al 31 de maig, els estudiants que hagin finalitzat el batxillerat amb una nota mitja igual o superior a un 8,75 poden participar en els Premis Extraordinaris de Batxillerat.
Els alumnes que reben el Premi poden optar al Premi Nacional.
És un premi per cada 1.000 alumnes matriculats en el segon curs de batxillerat.
Cal que compleixis aquestes condicions:
Per poder obtenir el premi, a més de complir amb els requisits de participació, cal que es realitzi una prova escrita en què caldrà aconseguir una puntuació mínima de 34 punts sobre els 40 possibles.
Els aspectes que es valoraran són:
Si aconsegueixes el premi, què obtens?
La presentació de sol·licituds només es pot fer per internet.
Els alumnes que reben el Premi poden optar al Premi Nacional de Batxillerat
Què són, requisits, descripció de les proves...
Per donar resposta de forma urgent a les necessitats d'escolarització actuals
El Govern ha aprovat un decret llei que regula el procediment d'integració de centres educatius d'altres titularitats a la xarxa de centres públics de la Generalitat, com és el cas de centres de titularitat d'ens local o privada.
A través del decret llei, el Govern vol donar resposta urgent a les necessitats d'escolarització actuals.
Es durà a terme només en els casos en què hi hagi:
Aquesta regulació, prevista a la Llei d'educació de Catalunya (LEC), farà possible que el Departament d'Educació assumeixi centres eductius de titularitat municipal, com per exemple algunes de les escoles d'educació especial.
Així mateix, es podria utilitzar per integrar algunes escoles privades a la xarxa pública.
Incorporació del personal docent
Pel que fa al personal docent que treballi en el centre, s'integrarà en el nou centre d'acord amb la normativa laboral del dret de successió d'empresa.
Així, els que tinguin contracte laboral indefinit passaran a treballar com a personal laboral fins que la plaça s'extingeixi.
A més, serà necessària la incorporació de nou professorat, ja sigui personal funcionari de carrera o bé personal docent interí, que tindrà el vincle de funcionari interí i formarà part de la borsa de treball del Departament.
Pel que fa als alumnes que cursin estudis en el centre que s'integrarà a la xarxa pública de la Generalitat, tindran plaça reservada, tot i que seran les famílies les que escolliran si continuar o no l'escolarització dels alumnes en el nou centre.
La norma aprovada pel Govern farà possible la creació d'un nou centre educatiu sense haver d'instal·lar aules prefabricades o bé construir nous edificis, amb les dificultats que comporta el fet de trobar sòl públic i la limitació de recursos econòmics.
El Govern aprova un decret llei que regula el procediment d'integració
S'obre el termini del 30 de maig al 3 de juny per a les sol·licituds que no han obtingut cap assignació
La preinscripció als ensenyaments obligatoris —segon cicle d'educació infantil, educació primària i educació secundària obligatòria— que no han tingut cap assignació es podrà fer entre el 30 de maig i el 3 de juny.
Pots consultar el número d'identificador d'alumne (RALC) personalment sense haver-ho de demanar al centre.
S'ha creat un tràmit per poder-ho fer fàcilment.
Criteris de puntuació per a tots els ensenyaments obligatoris i el batxillerat
Ja es pot consultar el número d'identificador d'alumne (RALC) personalment sense haver-ho de demanar al centre.
S'ha creat un tràmit per poder-ho fer fàcilment
Termini per presentar la sol·licitud: del 29 de març al 9 d'abril de 2019
Informació, calendari, consulta dels centres educatius, documentació i criteris de prioritat, resultats, matrícula i assignacions.
Consulta els criteris de puntuació que s'han eliminat.
El termini per consultar els resultats provisionals és del 5 a l'12 de juny
Ja està publicada la llista provisional de les sol·licituds de preinscripció de batxillerat.
Les sol·licituds s'ordenen segons els criteris de prioritat i la puntuació que ha rebut cada sol·licitud en aplicar-hi el barem.
Podeu consultar els resultats en línia; per fer-ho es necessita:
No es pot fer la consulta mitjançant un mòbil intel·ligent.
No es pot fer la consulta mitjançant un mòbil intel·ligent
Llistes de sol·licituds amb la puntuació, amb l'assignació de places i llistes d'espera, sorteig públic, etc.
Tenen lloc els dies 12, 13 i 14 de juny
34.500 estudiants s'han matriculat a les proves d'accés a la universitat (PAU) que tenen lloc el 12, 13 i 14 de juny.
28.383 corresponen a estudiants provinents del batxillerat; 3.392 són estudiants de matrícula lliure; i 2.772 són estudiants de cicles formatius de grau superior que s'examinen d'alguna assignatura en la fase específica.
Les PAU es divideixen en dues fases:
Els alumnes que obtinguin un 5 de mitjana entre la nota de batxillerat (que té un valor del 60%) i la qualificació de la fase general de les PAU (amb un valor del 40%, si la qualificació és com a mínim de 4), hauran superat les PAU i, per tant, tindran nota d'accés a la universitat.
La validesa de la qualificació de la fase general de les PAU és indefinida.
Però les notes obtingudes a la fase específica caduquen als dos anys.
Alumnes amb trastorns d'aprenentatge
Els alumnes amb necessitats educatives especials s'examinaran en tribunals específics amb un horari especialment adaptat, de manera que disposaran de dues hores per a realitzar cada examen.
Aquest canvi afecta l'alumnat dislèctic i l'alumnat diagnosticat amb altres trastorns d'aprenentatge como ara TDH o TDAH.
Hi haurà 161 tribunals ubicats en seus universitàries i alguns centres de secundària, distribuïts en 20 poblacions: Amposta, Barcelona, Bellaterra, Canet de Mar, Castelldefels, Figueres, Girona, Igualada, la Seu d'Urgell, Lleida, Manresa, Mataró, Olot, Reus, Sabadell, Tarragona, Tortosa, Vic, Vilanova i la Geltrú i Vila-Seca Salou.
Es presenten 28.383 estudiants de segon de batxillerat i 2.772 de cicles formatius de grau superior
Es poden consultar a partir del dia 26 de juny
L'eina informàtica que es fa servir en l'avaluació ha patit reiterats problemes de funcionament
L'eina informàtica a través de la qual es porta a terme l'avaluació i la matriculació de tot l'alumnat als centres públics catalans ha patit reiterats problemes de funcionament que estan dificultant la feina dels professionals dels centres.
Des que es van detectar les primeres incidències, el Departament d'Educació ha actuat en dos sentits: mantenir els centres informats i activar un comitè de crisi.
El resultat, a dia d'avui, és que s'han pogut introduir la pràctica totalitat de qualificacions al sistema, una xifra superior als 20 milions, un 95%.
Un cop s'introdueixin totes les qualificacions, el Departament estudiarà emprendre accions legals contra els responsables tecnològics que han provocat aquesta situació.
El Departament d'Educació agraeix la col·laboració, malgrat la comprensible indignació, de les direccions dels centres i del professorat, davant d'uns fets injustificables.
També reitera el seu profund malestar per les contínues errades de l'aplicació.
És una partida oberta i, per tant, s'atendran els casos sobrevinguts durant el curs
Ja s'han atorgat 133.747 ajuts de menjador, fet que suposa un increment de 12.848 respecte les mateixes dates de l'any passat.
De les beques concedides a principis de desembre, 24.866 corresponen al 100% del cost del menjador i la resta, 108.881, cobreixen la meitat.
Per tal de cobrir aquests ajuts, s'ha destinat de moment una dotació econòmica de 80.926.196 euros.
Queden encara 6.183 sol·licituds pendents de revisió per part dels consells comarcals.
Aquelles sol·licituds que es resolguin favorablement incrementaran les xifres d'ajuts concedits.
Es tracta d'una partida oberta, atès que s'atendran els ajuts que sobrevinguin durant el curs escolar, sempre i quan es compleixin els requisits per a la seva concessió.
Dels ajuts concedits a data d'avui, 24.866 corresponen al 100% de la beca i la resta cobreixen la meitat del cost del menjador
Es poden demanar des del 13 de desembre 2019 fins al 27 de novembre 2020
Ja es poden demanar els ajuts per a persones treballadores desocupades que realitzen cursos de formació ocupacional i que no reben ni prestacions ni subsidis d'atur i que s'estan formant.
L'import màxim dels ajuts i beques per persona i any és de 3.000€
Aquest curs es farà una prova pilot amb uns 490 alumnes i més de 12 docents de 6 centres educatius
S'ha posat en marxa un projecte d'innovació avançada per incorporar la Intel·ligència Artificial en els centres educatius de Catalunya.
Es tracta del projecte IA_Watsom, Intel·ligència artificial per a la millora de l'èxit educatiu, que s'engega aquest curs com a prova pilot amb la participació d'uns 490 alumnes i més de 12 docents de 6 centres educatius.
Un cop finalitzada la prova pilot es farà una avaluació per tal de detectar estratègies que puguin estendre's a la resta de centres educatius.
L'anàlisi dels patrons farà possible promoure canvis organitzatius i la millora de la convivència.
Un joc d'ordinador i un robot que conversa
Aquest projecte es porta a terme a través d'un joc d'ordinador on l'alumnat respon una sèrie de preguntes sobre la seva relació amb el grup classe.
L'aplicació realitza un sociograma del grup per a la presa de decisions i estratègies educatives de l'equip docent.
Per confirmar els resultats obtinguts hi ha un robot que conversa amb l'alumnat.
Aquesta conversa és important perquè l'alumne percep el robot com a interlocutor lliure d'autoritat.
El mapa dona a conèixer la realitat delinqüencial del país i visualitza el treball del dia a dia dels cossos policials
La Generalitat ha elaborat un nou mapa amb dades delinqüencials.
L'eina mostra de manera gràfica i interactiva les dades de la delinqüència a Catalunya des de l'any 2011 al primer trimestre de 2019.
Donar a conèixer la realitat delinqüencial del país, i alhora visualitzar el treball del dia a dia dels cossos policials, és un exercici indispensable dins una societat que es vol oberta.
La visualització d'aquesta informació sobre un mapa ajuda a comprendre i analitzar aquesta realitat.
L'objectiu de l'eina és arribar a donar dades concretes de municipis i incloure en el futur altres dades com aquelles relatives al sexe o als fets resolts.
Aquest visor se suma al que facilita la localització de les comissaries de Mossos d'Esquadra a tot el territori, disponible des de 2016.
Des de l'any 2011 els Mossos d'Esquadra faciliten l'accés lliure a les dades delinqüencials amb l'objectiu de ser més transparents i propers a les persones a qui serveix.
L'eina permet seleccionar el tipus de delicte
La Generalitat i l'Ajuntament reforcen la presència policial a Barcelona per prevenir fets delictius
Els Mossos d'Esquadra incorporaran 320 nous efectius a la ciutat a partir del mes d'octubre i l'Ajuntament convocarà 1.000 places d'agent de la Guàrdia Urbana durant els propers quatre anys.
Són algunes de les mesures que s'han aprovat a la Junta Local de Seguretat de Barcelona per prevenir actes delictius.
A més, la Generalitat crearà el "Pla estratègic Barcelona Ciutat Segura", eina necessària per revertir la situació actual d'inseguretat des de diferents àmbits d'actuació i s'ha compromès a:
També augmentarà la coordinació i col·laboració amb la Guardia Urbana millorant la recepció de denuncies i cercant espais conjunts d'investigació policial posterior.
Per afrontar als nous reptes de criminalitat, la Comissaria General d'Investigació Criminal tindrà un rol en la investigació de determinats fenòmens que succeeixen a Barcelona.
Primera Junta Local de Seguretat del nou mandat municipal
Tancats els accessos al Massís del Montsant i es reforça la vigilància de les activitats de sega
Totes les comarques catalanes excepte l'Aran estan afectades fins al dijous per un nou episodi d'onada de calor, segons les darreres previsions del Servei Meteorològic de Catalunya.
Les comarques on es notarà més, amb temperatures anormalment elevades per l'època de l'any, són la Noguera, el Segrià, el Pla d'Urgell i el Pallars Jussà
Protecció Civil ha posat en alerta el pla PROCICAT i ha demanat als ajuntaments que prevegin llocs frescos o sales amb aire condicionat en cas que sigui necessari el seu ús i tinguin especial vigilància de:
Per la seva banda, l'Agència de Salut Pública de Catalunya ha posat en fase 2 d'alerta el Pla d'actuació per prevenir els efectes de les possibles onades de calor sobre la salut (POCS).
Davant l'increment del perill d'incendi forestal, des del dimarts 23 de juliol està activat el nivell 3 del Pla Alfa en 73 municipis.
També s'han tancat els accessos al Massís del Montsant, i es reforça la vigilància de les activitats de sega a les comarques de l'Anoia, Bages, Conca de Barberà, Segarra i Solsonès.
La resta de municipis afectats es troben a les comarques de la Terra Alta, Ribera d'Ebre, Segrià, Garrigues i Priorat, que presenten un estat de sequera acumulada.
En totes aquestes zones han quedat suspeses totes les activitats que poden generar perill d'incendi.
Protecció Civil de la Generalitat fa una crida a la col·laboració i compromís de tothom per evitar situacions de risc en l'entorn forestal i, especialment, evitar llençar qualsevol burilla des d'un vehicle, encara que sembli apagada.
Amb una ventada pot revifar i ser l'inici d'un foc forestal.
Les altes temperatures estan provocant que l'augment dels valors d'ozó troposfèric.
Per reduir-ne els possibles efectes sobre la salut, es recomana a les persones més vulnerables (persones amb malalties cardíaques o de l'aparell respiratori, els nadons, els nens en edat preescolar i les dones embarassades) que redueixin els esforços corporals intensos a l'aire lliure, durant el període que se superi el llindar d'informació, i que les evitin en cas de superació del llindar d'alerta.
Quan som davant una onada de calor?
Perquè hi hagi onada de calor, les previsions meteorològiques han d'indicar que es poden assolir temperatures considerades extremes per un determinat lloc en una determinada època de l'any.
El llindar establert pel Servei Meteorològic de Catalunya es correspon amb la superació de la temperatura màxima diària de cada municipi establerta pel percentil 98, que vol dir que només el 2% de dies dels mesos d'estiu, la temperatura màxima ha estat superior a aquest valor previst.
Per tant, a cada municipi serà un llindar diferent.
Per exemple, a Valls (Alt Camp), el percentil 98 de calor està situat en 36,3 graus i a Lleida (Segrià), en 38,1 graus.
Quan aquests valors es preveu que se superin durant 3 dies seguits, som davant un episodi d'onada de calor.
Protecció Civil de la Generalitat fa una crida a la col·laboració i compromís de tothom per evitar situacions de risc